Cuneiform Tablet Kt 88/k 625 (Belleten 56 670ff.)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
pí-lá-aḫ-IŠTAR a-na a-mur-IŠTAR iṣ-ba-at-ni-a-tí-ma um-ma pí-lá-aḫ-IŠTAR-ma a-na a-bi₄-a pì-kà ta-dí-in ba-a-am a-ša-at-kà a-ḫu-uz um-ma a-mur-IŠTAR-ma a-na a-bi-kà pì-i lu a-dí-in-ma ki-ma e-ma-e iš-ra-am a-na qá-áb-li-a lá ta-dí-na-nim ù a-ḫi-a lá ta-sí-a u₄-mu-ú im-ṭù-ma áš-tí-a-áb-ma ša-ni-tám DUMU.SAL a-šur a-ta-ḫa-az a-ḫa-at-kà ù-lá a-ḫa-az a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI ku-zi-zi-a DUMU ì-lí-a-lim IGI aḫ-ša-lim DUMU i-dí-IŠTAR IGI bu-ur-sú-en₆ DUMU da-da